Jobbak a bevándorló diákok a briteknél | Külföldi hírek | Győr-Moson-Sopron - kisalfold.hu
Külföldi hírek > Jobbak a bevándorló diákok a briteknél
Jobbak a bevándorló diákok a briteknél
2007.11.28. 17:32
A fiúk között jobbak a "kisebbségi" diákok a fehér britekénél, derült ki szerdán a brit családügyi minisztérium által nyilvánosságra hozott, érettségi eredményeket összegző felmérésből.A legjobb eredményeket a kínai és indiai diákok érik el, akik csaknem 25 százalékkal jobb jegyeket szereztek a brit országos átlagnál.
A brit fiúkat maguk mögé utasítja egy új csoport is, a kelet-európai bevándorlók gyermekei az iskolákban, akiknek az angol nem anyanyelve.
Gyakorlatilag felzárkóztak a fehér britek szintjére az eddig rosszabb eredményeket felmutató fekete-afrikai, karibi, pakisztáni és bangladesi tinédzserek is. Mint az oktatásügyi államtitkár, a félig ciprusi származású Andrew Adonis elmondta, a 2007-es GCSE (az érettségi brit megfelelője) eredmények a kisebbségi diákok abszolút sikeréről tanúskodnak.
Lebontásban a kínai diákok 70 százaléka kapott öt tárgyból ötöst (A minősítés), beleértve az angol és a matematikát is, az indiaiak 61 százaléka ért el hasonlóan jó eredményt, míg a fehér britek mindössze 45 százalékának sikerült ugyanez. A lányok minden nemzetiségi csoportban jobb jegyeket szereztek a fiúknál.
Újabb holtpont Koszovó ügyében
Nem született megállapodás a Koszovó státuszáról tartott ausztriai csúcstalálkozón. A Bécs közelében… Tovább olvasom